ביולי 2011 ביקר ראש ממשלת מצרים ד"ר עיסאם שרף בבחריין ונפגש עם המלך, ראש הממשלה ונשיאי הפרלמנט ומועצת השורה בבחריין. במהלך הביקור נאמר כי ביטחון בחריין הוא קו אדום עבור מצרים. מלך בחריין חמד בן עיסא אאל ח'ליפה ביקר קהיר באוקטובר 2011, כדי להדגיש את עומק היחסים הרשמיים ההדוקים בין המדינות.
שר החוץ של בחריין השייח' חאלד בן אחמד אל ח'ליפה ומר גאנם אל בואאין, שר החוץ לענייני חוץ של בחריין בישיבות הליגה הערבית, הובילו את המשלחת של בחריין בעבודת הפסגה של ארגון הוועידה האסלאמית שהתקיימה בקהיר בפברואר 2013.
סרטוק
וילמוש קוהוט
וילמוש קוהוט (בהונגרית: Vilmos Kohut; 17 ביולי 1906 – 18 בפברואר 1986) היה כדורגלן הונגרי, ששיחק בעמדת החלוץ.
ביוגרפיה.
קוהוט נולד ב-17 ביולי 1906 בבודפשט שבאימפריה האוסטרו-הונגרית של אותם הימים. הוא התחיל את הקריירה בפרנצווארוש שם שיחק באופן קבוע בעמדת הכנף השמאלי מעונת 1926/27, אז עוד שיחק לצד אגדת הכדורגל מהונגריה, אימרה שלוסר. באותה עונה זכה עימה בליגה ובגביע ההונגרי וכך גם בעונה אחר כך. ב-1928 זכה במתכונת השנייה של גביע מיטרופה, כשהוא כובש צמד בשני משחקי הגמר נגד ראפיד וינה. ב-1932 זכה בליגה מבלי שקבוצתו הפסידה שום משחק באותה עונה לפני שעבר למרסיי הצרפתית שנה אחר כך. ווילי קוהוט, כך כונה שם, הפך במהרה לאחד הכובשים הראשונים בקבוצה. הוא זכה עימה פעמיים בגביע הצרפתי בשנים 1935 ו-1938 כשבשני הגמרים כבש שער אחד נגד סטאד רן ומץ בהתאמה. ב-1937 הם זכו בתואר האליפות. ב-1938 שב לנבחרת הונגריה לגביע העולם שנערך באותה שנה על אדמת צרפת. הוא כבש בניצחון 0–6 על הולנד המזרחית ההולנדית אך לא שותף במשחק הגמר בו נבחרתו הפסידה לאיטליה 4–2. את עונת 1939/40 שיחק בנים שאז חולקה לשחק בליגה האזורית של דרום-מזרח צרפת עקב פרוץ מלחמת העולם השנייה.
מאונט סיני
רם בלינקוב
רם בלינקוב (נולד ב-7 באוקטובר 1955) הוא כלכלן ישראלי, המשמש כמנכ"ל משרד האוצר. בעבר כיהן כיו"ר דירקטוריון חברת נת"ע, וחברת נמלי ישראל, כממונה על התקציבים, כמנכ"ל משרד הפנים, ובתפקידים נוספים במגזר הציבורי והפרטי בישראל.
ביוגרפיה.
נולד בירושלים ליונתן ולדבורה (לבית להב). הוא בעל תואר ראשון בכלכלה ויחסים בינלאומיים ותואר שני במינהל עסקים בהתמחות במימון וחשבונאות, שניהם מהאוניברסיטה העברית בירושלים.
בלינקוב עבד באגף התקציבים בשורת תפקידים בין השנים 1983–1990. בתפקידו האחרון היה סגן הממונה על התקציבים והיא אחראי על תחומי התחבורה, המים, תקשורת ומשרדים מינהליים.
מ־2001 כיהן כמנכ"ל חברת ההטלוויזיה בכבלים ערוצי זהב והחל מ־2004 ועד ל־2006 הוביל את המיזוג התפעולי של חברות הכבלים והיה למנכ"ל הראשון של HOT.
בין השנים 2006–2007 כיהן כמנכ"ל משרד הפנים.
בין השנים 2008–2009 כיהן כממונה על התקציבים. הוא התפטר מתפקידו עקב עימות בינו לבין אורי יוגב בעת הדיונים על תקציב המדינה ל־2009 ו־2010 והמשא ומתן עם ההסתדרות בהקשר זה.
לאחר מכן המשיך לכהן בדירקטוריונים של ארגונים פרטיים וציבוריים כגון כפרית, אבן קיסר, חברת נמלי ישראל עד למינויו האחרון כיו"ר דירקטוריון נת"ע - נתיבי תחבורה עירוניים.
ב־2010 נמנה עם מדליקי המשואות בטקס יום העצמאות בהר הרצל.
ב-2021, עוד לפני השבעת ממשלת ישראל השלושים ושש נודע ששר האוצר אביגדור ליברמן מייעד את בלינקוב לתפקיד מנכ"ל משרד האוצר. הוא מונה לתפקיד ב-27 ביוני 2021. במסגרת תפקידו, בלניקוב חבר בוועדה לצמצום הריכוזיות.
באוגוסט 2021, מונה לממלא מקום מנהל רשות החברות הממשלתיות, בנוסף לתפקידו כמנכ"ל משרד האוצר. זאת לאחר שתפקיד מנהל הרשות, לא היה מאויש במשך מספר חודשים. בתפקיד זה כיהן עד מרץ 2022, עם מינויה של מיכל רוזנבוים למנהלת הרשות.
משפחתו.
בלינקוב נשוי ואב לשלושה. תושב מבשרת ציון.
סבתו של בלינקוב, חיה בלינקוב לבית צ'יזיק, הייתה אחותם של שרה צ'יזיק שנפלה בקרב תל-חי, של אפרים צ'יזיק שנפל במאורעות תרפ"ט, וכן של ברוך צ'יזיק, חנה צ'יזיק ויצחק חרפי. דודו (על שמו הוא נקרא), עמירם בלינקוב, היה אחד מארבעת חברי ההגנה שנפלו בעת מתקפה על מחנה הצבא הבריטי בשרונה הידועים כ"הארבעה". בן דודו מדרגה שנייה הוא העיתונאי אהוד יערי.
נציגויות דיפלומטיות של יפן בעולם
יפן היא מדינת איים בצפון-מערב האוקיינוס השקט, הנמצאת ביבשת אסיה. למרות היותה מדינה בינונית מבחינת שטחה, יפן היא המדינה השישית בעולם מבחינה תעשייתית, והמדינה הרביעית מבחינת עוצמתה הכלכלית, בחישוב לפי תמ"ג. הנציגות הדיפלומטית בספרד נחשבת לנציגות הדיפלומטית היפנית הראשונה מעבר לים.
מסוף הזהב
מסוף קניון הזהב (ידוע גם בשמו: מסוף הזהב) הוא מסוף אוטובוסים בראשון לציון, המשמש כתחנת המוצא למספר קווי אוטובוס של חברת אגד, חברת מטרופולין וחברת קווים. מהמסוף יוצאים אוטובוסים עירוניים ובינעירוניים לרחבי תל אביב, חולון, בת ים, רמת גן, נס ציונה, רחובות, ופתח תקווה. כמו כן, מהמסוף יוצאים מרבית הקווים הפנימיים בעיר ראשון לציון.
מיתר שמש
מיתר שמש (נולדה ב־24 ביולי 1990) היא שופטת כדורגל ישראלית בינלאומית, המשמשת כשופטת בליגה הלאומית וכן בליגת העל לנשים.
ביוגרפיה.
שמש נולדה וגדלה בגבעת אלה אשר בעמק יזרעאל. למדה בכפר הנוער ויצו נהלל במגמת מנהיגות וחינוך גופני. מגיל צעיר אהבה מאוד ספורט ובעיקר כדורגל ושיחקה בקבוצות שונות של בנים בצפון עד גיל 12. הקבוצה האחרונה בה שיחקה הייתה הפועל חיפה אך בגיל 13, כאשר לא ניתן היה עוד לשחק בקבוצת בנים ובנות כקבוצה מעורבת, נאלצה להפסיק להיות שחקנית פעילה. בגיל 16 עברה קורס שופטים ומאז משמשת כשופטת.
שימשה כשופטת רביעית במשחק הראשון בישראל בו שפטו ארבע שופטות משחק בין קבוצות בליגת העל.
־2020 עד היום שופטת בקביעות בליגה הלאומית וכן בליגת העל לנשים.
ב-2022 שפטה לראשונה בליגת העל במשחק מ.ס אשדוד מול עירוני קריית שמונה ובכך הפכה להיות האישה השנייה ששפטה משחק בליגה הבחירה.
שמש משרתת כקצינה בצה"ל. החלה דרכה בצבא כמדריכת כושר וביצעה מספר תפקידים בתחום הכושר הקרבי וכן תפקידי פיקוד מתקדמים בבית הספר לקצינים (בה"ד 1), שם הייתה מפקדת צוות ומפקדת פלוגה. נכון ל־2020 נמצאת בתפקיד קצינת כושר קרבי של חטיבת כפיר.
חיים אישיים והשכלה.
שמש מתגוררת בחריש. בוגרת תואר ראשון בחינוך ותואר שני בחינוך וניהול ספורט ומאורסת לדוגמנית חנה סירוצקי.
יחסי כווית–מצרים
יחסי כווית–מצרים הם היחסים הדו-צדדיים בין כווית לבין הרפובליקה הערבית של מצרים.
היסטוריה.
היחסים בין כווית ומצרים החלו בתחילת המאה ה-20, במיוחד לאחר ביקורו של הוגה הנאורות המצרי, השייח' מוחמד ראשיד רדה, במדינת כווית בשנת 1913, אשר חזר למצרים לפרסם סדרת מאמרים במגזין "אל-מנאר" ובו הביע את רשמיו החיוביים ממה שראה בכווית. באותה תקופה היו היחסים מודל מכובד וחלוצי ליחסים בין מדינות ערב בכל הנסיבות, שכן הם מהווים ערובה לביטחון ויציבות במדינות אלו ושסתום הבטיחות לעמם. במשך כל העשורים ההם היו יחסי כווית–מצרים עדים לאבני דרך חשובות, ביניהן המלחמות בהן השתתפו שתי המדינות, ובמיוחד מלחמות 1967 ו-1973 ומלחמת השחרור של כווית בשנת 1991.
עמנואל יעקובוביץ, ברון יעקובוביץ
נתי קרן
נתן (נתי) קרן (נולד ב-24 ביוני 1981) הוא קצין בצה"ל בדרגת אלוף-משנה, המשמש סגן מפקד המרכז הלאומי לאימונים ביבשה. קודם לכן שימש מפקד גדוד דקל ומפקד גדוד דוכיפת.
ביוגרפיה.
קרן גדל בבת ים. התגייס לצה"ל בשנת 2000, ושובץ בגדוד נחשון. עבר מסלול הכשרה כלוחם, קורס מ"כים חי"ר וקורס קציני חי"ר (להב מחזור ב') אותו סיים כמופת גדודי. בסיום הקורס שב לגדוד נחשון ומונה למפקד מחלקת מסלול. בהמשך שירת כקצין המבצעים (קמב"ץ) הגדודי. לאחר מכן מונה למפקד פלוגת מסלול בגדוד. בהמשך שימש כמפקד פלוגת החוד בגדוד נחשון, ולקח חלק בלחימה כנגד הטרור הפלסטיני באינתיפאדה השנייה. לאחר מכן מונה למפקד פלוגה בבה"ד 1. בהמשך שימש כקצין אג"ם של גדוד לביא. לאחר לימודים מונה לסגן מפקד גדוד לביא בין השנים 2011–2012. בהמשך שירת כמפקד מחזור בבא"ח כפיר. לאחר מכן מונה לקצין אג"ם של חטיבת כפיר בין השנים 2014–2015.
בשנת 2015 הועלה לדרגת סא"ל ומונה למפקד גדוד דוכיפת, תפקיד בו שירת עד שנת 2017, תחת פיקודו זכה הגדוד בפרס הרמטכ"ל ליחידות מצטיינות לשנת 2015. לאחר מכן מונה לקצין אג"ם של עוצבת עידן בין השנים 2017–2019. בשנת 2019 מונה למפקד גדוד דקל בבה"ד 1. בשנת 2020 מונה בנוסף למפקד מגמת להב, ופיקד עליה במהלך התפרצות נגיף הקורונה בישראל. את תפקידיו סיים בשנת 2020. באוגוסט 2020 הועלה לדרגת אל"ם ומונה לסגן מפקד המרכז הלאומי לאימונים ביבשה.
בינואר 2022 הוחלט על מינויו לקצין אג"ם בגיס הצפוני.
חיים אישיים.
קרן מתגורר במושב בית חרות, נשוי ואב לשלושה. בעל תואר ראשון במנהל עסקים ומשאבי אנוש.
תמונתו של דוריאן גריי (סרט, 1945)
תמונתו של דוריאן גריי (באנגלית: The Picture of Dorian Gray) הוא סרט אימה אמריקאי משנת 1945 בבימויו של אלברט לוין, עם הרט הטפילד , ג'ורג' סנדרס ודונה ריד בתפקידים הראשיים. התסריט מבוסס על הרומן "תמונתו של דוריאן גריי" מאת אוסקר ויילד (1890).
הסיפור הוא על צעיר שמוכן למכור את נשמתו על מנת שיישאר צעיר לנצח בזמן שציור של דיוקנו ייזדקן עם הזמן. הסרט צולם בשחור-לבן אבל שני הציורים צולמו בצבע - דיוקן הצעיר היפה ודיוקן הזקן המכוער והמלא בדם. את הדיוקן המבעית צייר הצייר איוון אולברייט בשנים 1943–1944 והוא מוצג במכון האמנות של שיקגו.
לאורך הסרט מקריין השחקן סדריק הרוויק את סיפור העלילה.
תקציר העלילה.